अमृतसर। पाकिस्तान के पंजाब प्रांत में एक प्रसिद्ध कुंड है। उसके किनारे मंदिर भी है। हिंदुओं की धार्मिक मान्यता के मुताबिक कुंड शिवजी के आंसुओं से बना है। यह भी कहते हैं कि यक्ष ने इसी जगह पांडव से सवाल पूछे थे। पांडव अज्ञातवास के दौरान घूमते हुए यहां आए थे।
चर्चा क्यों - अभी कुछ ही दिन पहले पाकिस्तान सरकार कटासराज मंदिर के जीर्णोद्धार और इसे विश्व विरासत सूची में शामिल करने की योजना तैयार की है। इस मौके पर dainikbhaskar.com मंदिर और कुंड से जुड़ी रोचक जानकारी दे रहा है।
अज्ञातवास के समय आए थे पांडव
कुंड के किनारे ही कटासराज का प्राचीन मंदिर है। अज्ञातवास के दौरान पानी की खोज में पांडव इस जगह पहुंचे थे। तब पानी पीने से पहले यक्ष ने पांडव से धर्म, जीवन, स्वास्थ्य, नीति और परोपकार आदि को लेकर कई सवाल पूछे थे। कहते हैं कि यक्ष के सवाल का जवाब पांचों भाइयों में सिर्फ धर्मराज युधिष्ठिर ही दे पाए थे।
कुंड पर था यक्ष का अधिकार
- महाभारत काल में पांडव कटासराज मंदिर में अज्ञातवास के दौरान आए थे।
- कुंड पर यक्ष का अधिकार था। पानी की तलाश में सबसे पहले नकुल कुंड के पास आए थे।
- जब वे पानी पीने लगे तो यक्ष ने कहा पहले मेरे प्रश्नों का उत्तर दो।
- लेकिन नकुल उसके प्रश्नों का उत्तर न दे सके और पानी पीने लगे। ऐसा करने पर वे बेहोश हो गए।
- यक्ष ने बारी-बारी से पानी के लिए आए चारों भाइयों का ऐसा ही हाल कर दिया।
- चारों भाइयों को खोजते हुए युधिष्ठिर कुंड के किनारे पहुंचे।
- भाइयों को बेहोश पड़े देखा। तब युधिष्ठिर ने यक्ष के सवालों का जवाब दिया।
शिव से जुड़ी ये है मान्यता
यहां भगवान शिव के आंसू गिरे थे। माता सती के वियोग में भगवान शिव के दो आंसू धरती पर गिरे थे। इनमें से एक पुष्कर राजस्थान में तथा दूसरा कटासराज में गिरा था। हिंदुओं का विश्वास है कि यहां स्थित 'कुंड शिवजी के आंसुओं से ही बना था'।
आगे की स्लाइड्स में देखें संबंधित फोटोज...
awa_Deva hin_Deva hin_Deva hin_Deva awa_Deva awa_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva